Obec PORÁČ v zmysle § 6 ods. 1 a § 11 ods. 4 písm. g) zákona č. 369/1990 Zb. o obecnom zriadení v znení neskorších zmien a doplnkov a v súlade s § 16 zákona č. 181/2014 Z.z. o volebnej kampani a o zmene a doplnení zákona č. 85/2005 Z.z. o politických stranách a politických hnutiach v znení neskorších predpisov, vydáva toto

# Všeobecné záväzné nariadenie obce,

**ktorým sa vyhradzujú miesta a ustanovujú podmienky na umiestňovanie volebných plagátov počas volebnej kampane na verejných priestranstvách Obce PORÁČ.**

**Článok 1**

**Účel**

Účelom tohto všeobecne záväzné nariadenia je vyhradiť miesta na umiestňovanie volebných plagátov politických strán, koalícií a ďalších subjektov oprávnených viesť volebnú kampaň /ďalej len oprávnené subjekty/ a ustanoviť podmienky na umiestňovanie volebných plagátov na verejných priestranstvách obce počas volebnej kampane pre voľby do:

a) Národnej rady Slovenskej republiky,

b) Európskeho parlamentu,

c) orgánov samosprávnych krajov,

d) orgánov samosprávy obcí,

**Článok 2**

**Začiatok a koniec volebnej kampane**

1.Volebná kampaň začína v súlade s § 2 zákona č. 181/2014 Z. z. dňom uverejnenia rozhodnutia o vyhlásení volieb v Zbierke zákonov SR a končí 48 hodín predo dňom konania volieb.

**Článok 3**

**Miesta vyhradené na umiestňovanie volebných plagátov**

1.Vyhradená plocha na umiestňovanie volebných plagátov počas volebnej kampane musí zodpovedať zásadám rovnosti oprávnených subjektov.

2. Miestami vyhradenými na umiestňovanie volebných plagátov počas volebnej kampane pre voľby uvedené v Článku 1 tohto VZN je výlučne plocha na autobusovej zastávke

3. Každý oprávnený subjekt dostane rovnako veľkú plochu na ploche určenej na vylepovanie plagátov na vyhradenom mieste podľa tohto VZN. Reálne rozdelenie vyhradenej plochy pre jednotlivé volebné plagáty vykoná obec.

4. Umiestňovanie volebných plagátov počas volebnej kampane mimo vyhradené plochy na vyhradených miestach podľa tohto VZN sa zakazuje.

**Článok 4**

**Kontrola dodržiavania ustanovení**

1. Kontrolu dodržiavania tohto VZN vykonáva hlavný kontrolór obce.

**Článok 5**

**Záverečné ustanovenia**

1. Starosta obce môže za porušenie tohto VZN uložiť pokutu v súlade s príslušnou právnou normou.

2. Na tomto VZN sa uznieslo obecné zastupiteľstvo v Poráči 28.9.2018 dňa

 Ing. Peter Volčko

 starosta obce

Návrh vyvesený dňa: 13.8.2018

Schválené dňa: 28.9.2018

Vyvesené dňa: 1.10.2018

Účinnosť nadobúda dňa : 16.10.2018

Obec PORÁČ v zmysle § 6 ods. 1 a § 11 ods. 4 písm. g) zákona č. 369/1990 Zb. o obecnom zriadení v znení neskorších zmien a doplnkov a v súlade s § 16 zákona č. 181/2014 Z.z. o volebnej kampani a o zmene a doplnení zákona č. 85/2005 Z.z. o politických stranách a politických hnutiach v znení neskorších predpisov, vydáva toto

# Všeobecné záväzné nariadenie obce,

**ktorým sa vyhradzujú miesta a ustanovujú podmienky na umiestňovanie volebných plagátov počas volebnej kampane na verejných priestranstvách Obce PORÁČ.**

 **Článok 1**

 **Základné pojmy**

Volebné plagáty v zmysle tohto nariadenia sú všetky materiály vhodné na vylepovanie, ktorých účelom je oboznámenie občanov s volebným programom politických strán a kandidátov vstupujúcich do volebnej kampane.

 **Článok 2**

 **Miesto na vylepovanie volebných plagátov**

1.Obec Poráč týmto Všeobecným záväzným nariadením vyhradzuje miesto, na ktorom možno v súlade so zákonom o volebnej kampani umiestňovať pred voľbami volebné plagáty a informácie politických subjektov vo volebných kampaniach výlučne na ploche autobusovej zastávky.

2.Vylepovanie plagátov na ostatných verejných priestranstvách obce nie je povolené.

3.Za likvidáciu vylepených plagátov po ukončení volebnej kampane sú zodpovedné politické strany a koalície.

 **Článok 3**

 **Dodržanie nariadenia a sankcie**

1.Za dodržanie ustanovení tohto nariadenia sú zodpovedné politické strany a koalície.

2.Porušenie tohto nariadenia bude postihované podľa § 20 ods. 2. zákona 181/2014 Z.z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov.

 **Článok 4**

 **Zrušovacie ustanovenie**

1.Na tomto Všeobecne záväznom nariadení Obce Poráč sa uznieslo Obecné zastupiteľstvo dňa 28.9.2018

Návrh vyvesený dňa: 13.8.2018

Schválené dňa: 28.9.2018

Vyvesené dňa: 1.10.2018

Účinnosť nadobúda dňa : Ing. Peter Volčko

 starosta obce